వీరేంద్ర సెహ్వాగ్ అంతర్జాతీయ క్రికెట్ సెంచరీల జాబితా

వీరేంద్ర సెహ్వాగ్ భారతీయ క్రికెటరు. ఎగువ బ్యాటింగ్ ఆర్డర్‌లో అతని దూకుడు బ్యాటింగు బాగా విజయం సాధించింది.  అతను టెస్టు క్రికెట్‌లో 23, వన్డే ఇంటర్నేషనల్ (వన్‌డే) లలో 15 సెంచరీలు చేసాడు. కానీ ట్వంటీ 20 ఇంటర్నేషనల్‌లో సెంచరీ చేయలేదు.  

టెస్టుల్లో, బంగ్లాదేశ్, జింబాబ్వే మినహా అన్ని టెస్టు క్రికెట్ ఆడే దేశాలపై సెహ్వాగ్ సెంచరీలు సాధించాడు. భారతదేశం తరపున ప్రముఖ టెస్టు సెంచరీ మేకర్ల జాబితాలో ఐదవ స్థానంలో ఉన్నాడు.  2001లో, అతను దక్షిణాఫ్రికాపై 105 పరుగులతో తొలి టెస్టు లోనే సెంచరీ చేసిన పదకొండవ భారతీయ ఆటగాడిగా నిలిచాడు.  అతని సెంచరీలు పద్నాలుగు క్రికెట్ మైదానాల్లో నమోదవగా, వాటిలో ఎనిమిది భారతదేశం వెలుపల ఉన్నాయి. అతను 200 పరుగులు లేదా అంతకంటే ఎక్కువ స్కోర్లు ఆరు చేసాడు,  అందులో రికార్డు స్థాయిలో మూడు పాకిస్థాన్‌పై వచ్చాయి.    అలాంటి ఒక ఇన్నింగ్స్‌లో, లాహోర్‌లో చేసిన 254 తో అతను రాహుల్ ద్రవిడ్‌తో కలిసి 410 పరుగుల భాగస్వామ్యాన్ని నెలకొల్పాడు. ఇది 3 పరుగుల తేడాలో టెస్ట్‌లలో అత్యధిక మొదటి వికెట్ భాగస్వామ్య రికార్డును అందుకోలేకపోయింది. దాన్ని పంకజ్ రాయ్, వినూ మన్కడ్ నెలకొల్పారు.  ఆ ఇన్నింగ్సులో సెహవాగ్, 247 బంతులు మాత్రమే ఆడాడు. బంతికొక పరుగు చొప్పున చేసిన స్కోరుల్లో అతడిదే అత్యధికం. సెహ్వాగ్ ట్రిపుల్ సెంచరీ సాధించిన మొదటి భారతీయుడు. అది రెండుసార్లు చేశాడు-2004లో ముల్తాన్‌లో పాకిస్తాన్‌పై 309, 2008 లో చెన్నైలో దక్షిణాఫ్రికాపై 319.  రెండోది టెస్టు క్రికెట్‌లో అత్యంత వేగవంతమైన ట్రిపుల్ సెంచరీ. కేవలం 278 బంతుల్లో 300 పరుగులు, 100 కంటే ఎక్కువ స్ట్రైక్ రేట్‌తో చేసిన అత్యధిక స్కోరు అది. ICC ర్యాంకింగ్స్‌లో ఆల్ టైమ్ టాప్ 10 టెస్టు ఇన్నింగ్స్‌లలో ఒకటిగా కూడా గుర్తింపు పొందింది. గాలెలో అతని 201*తో పాటు ప్రత్యేక ప్రస్తావనను పొందింది, దీనిలో అతను ఇన్నింగ్సంతా ఆడాడు. 2008 లో అతను విజ్డెన్ లీడింగ్ క్రికెటర్‌గా పేరుపొందాడు.  సర్ డొనాల్డ్ బ్రాడ్‌మాన్, బ్రియాన్ లారా, క్రిస్ గేల్‌లతో పాటు రెండు ట్రిపుల్ సెంచరీలు సాధించిన నలుగురు బ్యాట్స్‌మెన్‌లలో అతను ఒకడు.  తన శతకాల్లో 12, 150 లేదా అంతకంటే ఎక్కువ స్కోర్‌లుగా మార్చాడు.  తొంభైలలో అతను ఐదుసార్లు ఔటయ్యాడు. 

వన్డేల్లో సెహ్వాగ్ ఆరుగురు ప్రత్యర్థులపై సెంచరీలు సాధించాడు. 2001లో కొలంబోలోని సింహళీస్ స్పోర్ట్స్ క్లబ్‌లో న్యూజిలాండ్‌పై అతని తొలి సెంచరీ సాధించాడు. శ్రీలంకతో ఐదు సెంచరీలు నమోదు చేసి రికార్డు సృష్టించాడు.  2009లో హామిల్టన్‌లో 60 బంతుల్లో చేసినది, భారతీయుడు చేసిన అత్యంత వేగవంతమైన సెంచరీ.   ఈ సెంచరీలలో ఐదు, భారత్‌లో చెయ్యగా, ఎనిమిది బయటి వేదికలలో చేసాడు. అతని అత్యధిక స్కోరు 219, ఇండోర్‌లోని హోల్కర్ క్రికెట్ స్టేడియంలో వెస్టిండీస్‌పై చేసాడు. భారతదేశం తరపున రెండవ అత్యధిక వన్‌డే స్కోరు అది.

కీ

టెస్టు సెంచరీలు

వన్డే సెంచరీలు

గమనికలు

మూలాలు